b'\n_START_ARTICLE_\nLavassaare j\xc3\xa4rv\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 196\xc2\xa0ha (hehtaaria) ja se on 2,9 kilometri\xc3\xa4 pitk\xc3\xa4 ja 950 metri\xc3\xa4 leve\xc3\xa4. Saaria on nel\xc3\xa4, joiden yhteispinta-ala on yli 0,4 ha. Sen laskujoki on Audru j\xc3\xb5gi, mutta tulo-ojia ei ole merkitty karttaan. J\xc3\xa4rven valuma-alueen laajuus on 30,5\xc2\xa0km\xc2\xb2 (neli\xc3\xb6kilometri\xc3\xa4)._NEWLINE_J\xc3\xa4rvi on luodattu ja sen keskisyvyys on 0,7 metri\xc3\xa4 ja suurin syvyys 1,0 metri\xc3\xa4. J\xc3\xa4rven laskennalliseksi tilavuudeksi voidaan m\xc3\xa4\xc3\xa4ritt\xc3\xa4\xc3\xa4 0,0014\xc2\xa0km\xc2\xb3 (kuutiokilometri\xc3\xa4) eli 1,4 miljoonaa m\xc2\xb3 . J\xc3\xa4rven rantaviivan pituus on 7,1 kilometri\xc3\xa4 ja sen rannat ovat suota ja ne ovat autiot. J\xc3\xa4rven l\xc3\xa4nsipuolta kutsutaan K\xc3\xb5ima rabaksi ja it\xc3\xa4puolta Maima rabaksi. Maalaiskunnan raja ohittaa j\xc3\xa4rven it\xc3\xa4rannan tuntumassa. Lavassaare kyl\xc3\xa4 ja sen teollisuuslaitos sijaitsevat j\xc3\xa4rvest\xc3\xa4 kaakkoon p\xc3\xa4in.\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (viroksi Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehme\xc3\xa4vetinen j\xc3\xa4rvi, jonka vedenv\xc3\xa4ri on tumma (viroksi pehme- ja tumedaveeline j\xc3\xa4rv)._NEWLINE_J\xc3\xa4rvi luokitellaan limnologisesti samanaikaisesti sek\xc3\xa4 pehme\xc3\xa4vetiseksi ett\xc3\xa4 miksotrofiseksi j\xc3\xa4rveksi (viroksi pehmeveeline miksotroofne tai pehmeveeline segatoiteline, PM). Silloin veden kalkkipitoisuus on pieni, sen ravinnepitoisuudet ja humuspitoisuudet ovat korkeat, mik\xc3\xa4 tekee siit\xc3\xa4 my\xc3\xb6s dystrofinen j\xc3\xa4rvi.'